Document ID: 31988L0465

Direktiva Komisije
z dne 30. junija 1988
o prilagoditvi Direktive Sveta 78/764/EGS o približevanju zakonodaje držav članic v zvezi z vozniškim sedežem na kmetijskih ali gozdarskih traktorjih na kolesih tehničnemu napredku
(88/465/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih 1, kakor je bila nazadnje spremenjena z Direktivo 88/297/EGS 2, in zlasti člena 11 direktive;
ker je na podlagi pridobljenih izkušenj in ob upoštevanju zadnjega stanja tehnike zdaj mogoče spremeniti razvrstitev standardnih traktorjev, določenih v Direktivi Sveta 78/764/EGS 3, kakor je bila nazadnje spremenjena z Direktivo 87/354/EGS 4, ter oblikovati nekatere določbe te direktive bolj natančno in popolno;
ker je to novo razvrstitev sprejel tudi ISO (Mednarodna organizacija za standardizacijo) na podlagi rezultatov raziskave, ki je bila opravljena v Evropi in Združenih državah Amerike;
ker so ukrepi, določeni v tej direktivi, v skladu z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev,
SPREJELA NASLEDNJO DIREKTIVO:
Člen 1
Prilogi I in II k Direktivi 78/764/EGS se s tem spremenita skladno s prilogo k tej direktivi.
Člen 2
1. Od 1. oktobra 1988 nobena država članica ne sme:
(a) - v zvezi s tipom traktorja zavrniti dodelitve EGS-homologacije, izdaje dokumenta, navedenega v zadnji alinei člena 10(1) Direktive 74/150/EGS, ali dodelitve nacionalne homologacije ali
- prepovedati začetka uporabe traktorjev,
če vozniški sedež na tem tipu traktorja ali traktorjev izpolnjuje določbe te direktive;
(b) - v zvezi s tipom vozniškega sedeža zavrniti izdaje EGS-homologacije sestavnega dela ali nacionalne homologacije, če sedeži tega tipa izpolnjujejo določbe te direktive, ali
- prepovedati dajanja v promet vozniških sedežev, ki imajo nameščeno oznako EGS-homologacije sestavnega dela, ta oznako pa je izdana v skladu z določbami te direktive.
2. Od 1. oktobra 1989 države članice:
(a) - ne smejo več izdajati dokumenta, navedenega v zadnji alinei člena 10 (1) Direktive 74/150/EGS, za tip traktorja, katerega vozniški sedež ne izpolnjuje določb te direktive,
- lahko zavrnejo izdajo nacionalne homologacije za tip traktorja, katerega vozniški sedež ne izpolnjuje določb te direktive;
(b) - ne smejo izdati EGS-homologacije sestavnega dela za vozniški sedež, če ta ne izpolnjuje določb te direktive,
- lahko zavrnejo izdajo nacionalne homologacije sestavnega dela za vozniški sedež, če ta ne izpolnjuje določb te direktive.
Člen 3
Države članice sprejmejo predpise, potrebne za uskladitev s to direktivo, najpozneje do 30. septembra 1988. O tem takoj obvestijo Komisijo.
Člen 4
Ta direktiva je naslovljena na države članice.
V Bruslju, 30. junija 1988

Labels: 8
6